## Pravilnik o mjerilima za utvrđivanje vrijednosti oduzetog poljoprivrednog zemljišta, šuma i šumskog zemljišta

### NN 18/2004 (11.2.2004.), Pravilnik o mjerilima za utvrđivanje vrijednosti oduzetog poljoprivrednog zemljišta, šuma i šumskog zemljišta

# ministarSTVO poljoprivrede, Šumarstva i vodnoga gospodarstvA

532

Na temelju članka 63. Zakona o
naknadi za imovinu oduzetu za vrijeme jugoslavenske komunističke vladavine (»Narodne
novine« br. 92/96, 39/99, 42/99, 92/99, 43/00, 131/00, 27/01, 65/01, 118/01,
80/02 i 81/02 – u daljnjem tekstu: Zakon o naknadi), ministar poljoprivrede,
šumarstva i vodnoga gospodarstva donosi

## PRAVILNIK

### O MJERILIMA ZA UTVRĐIVANJE VRIJEDNOSTI ODUZETOG POLJOPRIVREDNOG ZEMLJIŠTA, ŠUMA I ŠUMSKOG ZEMLJIŠTA

Članak 1.

Ovim Pravilnikom propisuju se
mjerila za utvrđivanje vrijednosti oduzetog poljoprivrednog zemljišta, šuma i
šumskog zemlji­šta, koja se utvrđuje u postupku prava na naknadu prijašnjem
vlas­niku.

Vrijednost oduzetog
poljoprivrednog zemljišta ovisno o klasama i kulturama po hektaru (ha) za
pojedino područje na kojem se nalazi nekretnina, utvrđuje se prema podacima o
početnoj cije­ni za prodaju poljoprivrednog zemljišta u državnom vlas­ništvu objavljenog
u službenom glasilu Porezne uprave Ministarstva financija Porezni vjesnik broj
3a iz ožujka 2003. godine.

Vrijednost oduzetog šumskog
zemljišta utvrđuje se prema podacima o početnoj cijeni za prodaju
poljoprivrednog zemljišta klase livade i pašnjak sukladno stavku 2. ovoga
članka.

Članak 2.

Vrijednost šume utvrđuje se
prema Mjerilima za utvrđivanje vrijednosti šume u prilogu 1. ovog Pravilnika i
čine njegov sastavni dio.

Članak
3.

Iznos
utvrđen na temelju gornjih mjerila potrebno je umanjiti prema izrazu iz članka
59. Zakona o naknadi.

Članak
4.

Danom
stupanja na snagu ovog Pravilnika prestaje važiti Pravilnik o mjerilima za
utvrđivanje vrijednosti oduzetog poljoprivrednog zemljišta, šuma i šumskog zemljišta
(»Narodne novine«, broj 58/98, 106/01.)

U
postupcima pokrenutim po Zakonu o naknadi u kojima do dana stupanja na snagu
ovoga Pravilnika nije doneseno prvostupanjsko rješenje, za izračun visine
naknade primijenit će se kriteriji iz ovog Pravilnika.

Članak 5.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 011-02/04-01/4
Urbroj: 525-01-04-1
Zagreb, 22. siječnja 2004.

Ministar
**Petar** **Čobankovi****ć**, v. r.

Prilog 1

Mjerila
za utvrĐivanje
vrijednosti Šume

Ovim se mjerilima utvrđuje
naknada vrijednosti šume za sljedeća stanja:

a) u trenutku oduzimanja

b) u vrijeme donošenja
prvostupanjskoga rješenja o utvrđi­vanju prava vlasništva.

Ad a) *Naknada vrijednosti
šume u trenutku oduzimanja* jednaka je vrijednosti šume utvrđenoj ovim
mjerilima.

Ad b) *Naknada vrijednosti
šume u vrijeme donošenja prvostupanjskoga rješenja o utvrđivanju prava
vlasništva* jednaka je vrijednosti šume utvrđenoj ovim mjerilima umanjenoj
za vrijednost stvarnih ulaganja u šumu koju čine: troškovi podizanja šume,
troškovi uzgojnih radova u razdoblju od podizanja šume do 1/5 ophodnje i
troškovi zaštite šume. Za obračun se uzimaju podaci iz evidencije sadašnjega
vlasnika odnosno nositelja prava korištenja i raspolaganja.

Vrijednost šume utvrđuje se za
ove grupe sastojina:

I. plantaže, kulture i sastojine
prvoga dobnog razreda

II. dozrijevajuće sastojine

III. približno zrele i zrele
sastojine

IV. prjeborne sastojine

V. panjače i šikare.

U grupu približno zrelih i
zrelih sastojina (grupa III.) ulaze sastojine mlađe za dobni razred od ophodnje
propisane u gospodarskoj osnovi. Ako gospodarskom osnovom nije za određenu
vrstu drveća propisana ophodnja odnosno sječna zrelost, ona se određuje prema
članku 20. Pravilnika o uređivanju šuma (»Na­rod­ne novine«, br. 11/97, 121/97,
132/97, 52/01, 150/03 i 194/03).

***Ad I. Vrijednost plantaža,
kultura i sastojina prvoga dobnog razreda (u trenutku obračuna) utvrđuje se
prema formulama:***

*Vg=
T**×* *ra* (1)

*r =
1+p/100*                                              (2)

gdje je:

*Vg* –
vrijednost sastojine koja je stara g godina, kn

*T* –  trošak podizanja sastojine, kn

*r* –   kamatni faktor

*p* –  kamatnjak (godišnji prirast vrijednosti
sastojine), % (po­stotak)

*g* –  starost sastojine u koju se ne uračunava
starost posađenih sadnica, reznica, i sl. do vremena sadnje, god. (godina)

1. *Neposredni i posredni
troškovi podizanja sastojine T* utvr­đuju se na temelju kalkulacija iz
redovnoga godišnjeg plana prav­ne osobe koja gospodari šumom.

2. *Troškove podizanja
sastojine T* za panjaču treba umanjiti za 50 % zbog kraćeg razdoblja obnove
(regeneracije).

3. *Kamatnjak (godišnji
prirast vrijednosti sastojine) p%* utvrđuje se prema vrijednosti sastojine
na panju zrele za sječu, odnosno tzv. modelne sastojine, po formuli:

if !supportEmptyParas endif

![]()                                   (3)

gdje
je:

*Vn*
–   vrijednost na panju sastojine zrele za
sječu, kn

*n* –
ophodnja sastojine zrele za sječu, god.

4. *Vrijednost na panju
sastojine zrele za sječu Vn* utvrđuje se tako da se u osnovi
gospodarenja ili prirasno-prihodnim tablicama odabere tzv. modelna sastojina
koja bi u vrijeme zrelosti sličila onoj za koju se izračunava naknada, prema
vrsti drveća, propisanoj ophodnji, obrastu, omjeru smjese i drugim uređi­vač­kim
čimbenicima, zatim se za nju odredi količina drva, procijeni postotni udio
sortimenata, obračuna količina sortimenata i njihova vrijednost te odbiju
troškovi iskorištavanja šuma (sječe i izrade, privlačenja odnosno iznosa na
pomoćno stovarište te utovara u prijevozno sredstvo). Svi ostali elementi i
troškovi uzimaju se prema prosjeku redovnoga godišnjeg plana odnosno rebalansa
plana pravne osobe koja gospodari šumom, a obračunavaju se po važećem cjeniku
javnog poduzeća »Hrvatske šume«, d.o.o. Zagreb.

5*. Postotak prirasta
vrijednosti p % za plantaže i kulture* ophodnje do 20 godina jednak je
kamatnoj stopi uz koju bi se mogao dobiti kredit za njihovo podizanje.

***Ad II. Vrijednost dozrijevajuće sastojine*** stare *m* godina jednaka je vrijednosti
predmetne sastojine *Vm* prema formuli (1) gdje je *g = m.*

1.
Za *šume sa smanjenim obrastom* utvrđenu vrijednost *treba umanjiti*
za ove postotke:

za
šume obrasta 0,6 … 0,69 10%

za
šume obrasta 0,6 … 0, 0,6 … 0,:p>

2.
Za *šume obrasta* 0,7 *do* 1,0 utvrđena se vrijednost ne smanjuje.

3.
Za *šume obrasta manjeg od* 0,5 ne računa se vrijednost na navedeni način
jer se takve šume, bez obzira na starost, smatraju zrelim za sječu.

4.
*Obrast se* utvrđuje osnovom gospodarenja ili procjenom pomoću
prirasno-prihodnih tablica.

***Ad III. Utvrđivanje vrijednosti približno zrelih i
zrelih sastojina***

1.
*Stvarna se vrijednost Vg* određuje ovako:

–
utvrdi se količina drva: a) za uređene sastojine prema osnovi gospodarenja ili klupiranjem,
b) za neuređene sastojine pomoću prirasno-prihodnih tablica ili metodom uzorka,

–
procijeni se udjel sortimenata,

–
obračuna njihova količina drva i vrijednost,

–
odbiju se troškovi iskorištavanja šuma faze I (sječa i izrad­ba), faze II
(privlačenje drva) te troškovi utovara drva u prije­vozno sredstvo.

Navedene
se veličine utvrđuju iz redovnoga godišnjeg plana pravne osobe koja gospodari
šumom, odnosno važećih normativa i cjenika javnog poduzeća »Hrvatske šume«,
d.o.o. Zagreb.

Posebno
se vrjednuje postojeći pomladak. Njegova vrijednost izražena u postotku od
ukupne vrijednosti sastojine Vg iznosi za:

• vrlo dobro pomlađenje                       40 –50%

• dobro pomlađenje                              20 –30%

• slabo pomlađenje                                2 –10%,

te
se za njegov iznos poveća vrijednost sastojine.

Stanje
se pomlađivanja utvrđuje na temelju osnove gospodarenja ili očevida na terenu.

***Ad IV. Utvrđivanje vrijednosti prjebornih šuma***

1.
*Vrijednost prjeborne šume E* jednaka je zbroju vrijednosti te sastojine
Vm na panju (drvo iznad taksacijske granice) i vrijednosti pomlatka u toj
sastojini. Izračunava se prema formuli:

*E = V1**×**qo
+ V2 + V3 + Vm* *×* *pp* (4)

*q = 1,0 + pt /100*                                          (5)

gdje
je:

*E* – vrijednost raznodobne sastojine, kn

*V1*
–   vrijednost na panju sastojine I.
debljinskog razreda, kn

*V2*
–   vrijednost na panju sastojine II.
debljinskog razreda, kn

*V3*
–   vrijednost na panju sastojine III.
debljinskog razreda, kn

*q* – kamatni faktor

*pt* – kamatnjak (prosječni tečajni godišnji prirast),
%

*o* – ophodnjica, 10 godina

*Vm* –  ukupna vrijednost sastojine na panju (V1+V2+V3),
kn

*pp* –   postotak vrijednosti pomlatka od Vm,,%

2. Vrijednost se drva sastojine
na panju utvrđuje tako da se nakon obavljenoga klupiranja ili polaganja
primjernih ploha dobiveni podaci razvrstaju na debljinske razrede:

I. mladi
dio sastojine                             10
– 30 cm

II.
dozrijevajući dio sastojine                 31
– 50 cm

III.
zreli dio sastojine                                 > 51 cm,

a zatim se obračuna količina
drveta po debljnskim razredima, utvrdi njegova vrijednost, odbiju troškovi
iskorištavanja šu­ma faze I. i faze II. s troškovima utovara u prijevozno
sredstvo. Navedene se veličine utvrđuju iz redovnoga godišnjeg plana prav­ne
osobe koja gospodari šumom, odnosno važećih normativa i cjenika javnog poduzeća
»Hrvatske šume«, d.o.o. Zagreb.

3. Vrijednost na panju drva sastojine
*Vm* jednaka je zbroju vrijednosti drva navedenih debljinskih
razreda:

*Vm
= V1 + V2 + V3* (6)

Vrijednost ponika, pomlatka i
mladika izražena u postotku pp od ukupne vrijednosti raznodobne
sastojine Vm iznosi za:

• vrlo dobro pomlađenje                       20 – 25%

• dobro pomlađenje                              10
– 15%

• slabo pomlađenje                                 1 – 5%.

Stanje
se pomlađivanja utvrđuje na temelju osnove gospodarenja ili očevida na terenu.

***Ad V. Utvrđivanje vrijednosti panjača i šikara***

1.
Za *sastojine podignute iz panja* s kojima se gospodari prema načelima
oplodne sječe, vrijednost se utvrđuje kao za visoke regularne šume, uz
smanjenje troškova osnivanja mladih sastojina.

2.
Za *mlade degradirane panjače* koje su prikladne za melioraciju,
vrijednost se utvrđuje kao za mlade nedegradirane sastojine, a od njezine se
vrijednosti na panju odbiju troškovi melioracija. Procjeni vrijednosti prethodi
utvrđivanje postotka prirasta vrijednosti *p* na temelju troškova
podizanja *Vo* slične nedegradirane sastojine i vrijednosti *Vn*
takve nedegradirane sastojine zrele za sječu (formula 3). S navedenim
elementima utvrđuje se vrijednost *Vm* slične nedegradirane
sastojine koju treba umanjiti za troškove melioracija *V*. Elementi se
utvrđuju iz redovnoga godišnjeg plana pravne osobe koja gospodari šumom, odnosno
važećih normativa i cjenika javnog poduzeća »Hrvatske šume«, d.o.o. Zagreb.

Vrijednost
*E* za takvu mladu degradiranu panjaču prikladnu za melioraciju obračuna
se prema formuli:

*E = Vm – V = T* *×* *rm – (V1 + V2 + V3
+ ...)* (7)

*r = 1,0 + p/100*                                        (8)

gdje
je:

*E* –  vrijednost
mlade degradirane panjače prikladne za melioraciju, kn

*Vm*–vrijednost
slične nedegradirane sastojine, kn

*T* –  troškovi
podizanja slične nedegradirane sastojine, kn

*p* –  kamatnjak (godišnji
prirast vrijednosti slične nedegradirane sastojine), %

*m* – starost
predmetne mlade sastojine prikladne za melioraciju, god.

*V* –  ukupni trošak
melioracija u pojedinim godinama (*V1+V2+V3+...*),
kn

3. Za *mlade degradirane
panjače* u kojima stabla kakvoćom i svojstvima ne opravdavaju daljnje
gospodarenje pa se stoga smatraju zrelima za sječu, te za degradirane panjače
približno ili potpuno zrele za sječu, vrijednost *E* utvrđuje se u visini
cijene III. razreda neposječenoga ogrjevnoga drva (drvo »na panju«).

4. Vrijednost *E* *za* *šikare* *i* *makije* utvrđuje se tako da se vrijednost mlade degradirane panjače prikladne za melioraciju (formula 7) umanji 50 do 80%.

Pravilnik, NN 18/2004-532